SA weer tot VN-veiligheidsraad verkiesDie algemene vergadering van die Verenigde Nasies het Suid-Afrika Vrydag verkies om as ŉ nie-permanente lid te dien in die Veiligheidsraad van die Verenigde Nasies (VN) vir die termyn 2019-2020. Dit is die derde keer wat Suid-Afrika in die VN-veiligheidsraad sal dien sedert 1994. Pres. Cyril Ramaphosa het gesê die regering voel geëerd deur die vertroue wat die internasionale gemeenskap in die land se vermoë plaas om ŉ bydrae te lewer tot die oplossing van wêreldwye uitdagings. “Ons is dankbaar en waardeer die Suider-Afrikaanse Ontwikkelingsgemeenskap se nominasie en die Afrika-Unie wat ons kandidaatskap bekragtig het,” het Ramaphosa in ŉ verklaring gesê.